યાત્રીકો માટે દુધની પણ પૂરતી વ્‍યવસ્‍થા પણ કરવામાં આવશે. નકકી કરેલા પોઇન્ટ પર દુધ વેચાણ થશે અને દુધ વિતરણ કેન્‍દ્ર પર નકકી કરેલા ભાવથી વધારે ભાવ કોઇ લઇ શકશે નહીં અને આવી ફરિયાદો આવશે તો કાયદેસરની કાર્યવાહી જિલ્‍લા વહિવટી તંત્ર દ્વારા કરવામાં આવશે. આ વર્ષે ચોમાસું સારુ ગયું હોવાથી ગિરનારની પરિક્રમા કરનારાની સંખ્યામાં વધારો થવાની ધારણા છે. ગુજરાતના ગામેગામથી ભાવિક ભક્તો ગિરનારની પરિક્રમા કરવા ઉમટી પડશે. કેટલાક ભક્તોએ તો ગિરનાર જવાની તૈયારીઓ પણ કરી લીધી હશે. તો કેટલાક લોકોએ સેવા કેમ્પ ઉભા કરવાનું પણ આયોજન કર્યું હશે. ચિત્રલેખા ટીમ તરફથી આપ સર્વેને જય ગિરનારી….